**25. OBJEKTNA REČENICA**

**1. Velikodušnost i ljubaznost mogu se poticati i razvijati. Pročitaj sljedeći tekst i otkrij nekoliko poticaja za razvijanje tih vrlina. Nešto od predloženoga pokušaj i provesti u djelo.**

**Kako razvijati ljubaznost i velikodušnost**

* Upitajte prijatelja kakav mu je bio dan. Onda ga doista poslušajte i odgovorite mu. Tek onda ispričajte kakav je bio vaš dan.
* Kad nastupi sezona gripe, odnesite susjedu pileću juhu, operite mu rublje ili prošetajte psa.
* Darujte nekome svoje vrijeme. Učinite za nekoga nešto što zahtijeva vrijeme i trud.
* Ako se nekome jako svidi nešto što je vaše, a vama to baš nije neophodno – možda biste mu to mogli darovati.
* Uključite se u neku dobrotvornu akciju.
* Jednom tjedno učinite nekome neku malu uslugu – i po mogućnosti zadržite to za sebe. Nemojte se svima hvaliti.

(Dubravka Miljković, Majda Rijavec, *Kako biti bolji*)

**Nakon čitanja riješi sljedeće zadatke navodeći rečenice iz teksta.**

**a) U razgovoru s prijateljem možeš pokazati ljubaznost. Napiši objektnu rečenicu koja upućuje kako započeti razgovor s prijateljem.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**b) Nakon što saslušaš prijatelja, možeš govoriti o sebi. Napiši objektnu rečenicu kojom je to u tekstu rečeno.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**c) Ne valja se hvaliti dobrim djelima. Napiši nezavisnosloženu sastavnu rečenicu iz teksta koja pokazuje kako to provesti u djelo.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**2. I ti možeš napraviti svoj mali plan razvijanja velikodušnosti i ljubaznosti. Razmisli kome i u kojim prigodama možeš pokazati svoju velikodušnost. Služeći se glagolima iz prethodnoga teksta kao nadahnućem, napiši nekoliko objektnih rečenica u kojima ćeš isplanirati kome ćeš i kako učiniti dobra djela. Prvi primjer neka ti bude poticaj.**

**Mali plan za velikodušnost**

* upitati

Upitat ću prijatelja treba li pomoć u učenju.

* poslušati

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* darovati

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* učiniti

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* ispričati

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_